2011D0331 — LV — 07.06.2014 — 002.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B KOMISIJAS LĒMUMS (2011. gada 6. jūnijs) par ekoloģiskajiem kritērijiem ES ekomarķējuma piešķiršanai gaismas avotiem (izziņots ar dokumenta numuru C(2011) 3749) (Dokuments attiecas uz EEZ) (2011/331/ES) (OV L 148, 7.6.2011, p.13)

Grozīta ar:









▼B

KOMISIJAS LĒMUMS

(2011. gada 6. jūnijs)

par ekoloģiskajiem kritērijiem ES ekomarķējuma piešķiršanai gaismas avotiem

(izziņots ar dokumenta numuru C(2011) 3749)

(Dokuments attiecas uz EEZ)

(2011/331/ES)







EIROPAS KOMISIJA, ņemot vērā Līgumu par Eiropas Savienības darbību, ņemot vērā Eiropas Parlamenta un Padomes 2009. gada 25. novembra Regulu (EK) Nr. 66/2010 par ES ekomarķējumu ( 1 ) un jo īpaši tās 8. panta 2. punktu, apspriedusies ar Eiropas Savienības Ekomarķējuma komiteju, tā kā: (1) Saskaņā ar Regulu (EK) Nr. 66/2010 ES ekomarķējumu var piešķirt produktiem, kam visā to aprites ciklā ir samazināta ietekme uz vidi. (2) Regulā (EK) Nr. 66/2010 paredzēts īpašus ES ekomarķējuma kritērijus noteikt atbilstīgi produktu grupām. (3) Komisijas Lēmumā 2002/747/EK ( 2 ) ir noteikti ekoloģiskie kritēriji un saistītās novērtēšanas un verifikācijas prasības spuldzēm. Šie kritēriji ir spēkā līdz 2011. gada 31. augustam. (4) Šie kritēriji ir pārskatīti, ņemot vērā tehnoloģiju attīstību. Ņemot vērā pārskatīšanas rezultātus, ir lietderīgi mainīt produkta definīciju un ražojumu grupas nosaukumu. Šiem jaunajiem kritērijiem un ar tiem saistītajām vērtēšanas un verifikācijas prasībām jābūt spēkā divus gadus no minētā lēmuma pieņemšanas dienas. (5) Skaidrības labad Lēmums 2002/747/EK ir jāaizstāj. (6) Jānosaka pārejas periods, lai ražotājiem, kuriem piešķirts ekomarķējums spuldzēm saskaņā ar Lēmumā 2002/747/EK noteiktajiem kritērijiem, dotu pietiekamu laiku savu produktu pielāgošanai pārskatītajiem kritērijiem un prasībām. Ražotājiem būtu arī jāatļauj ar Lēmumā 2002/747/EK vai šajā lēmumā noteiktajiem kritērijiem saistītus pieteikumus iesniegt līdz minētā lēmuma spēkā esamības termiņa beigām. (7) Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota ar Regulas (EK) Nr. 66/2010 16. pantu, tā kā: IR PIEŅĒMUSI ŠO LĒMUMU.







1. pants

1. Pie ražojumu grupas “gaismas avoti” pieskaitāmi visi gaismas avoti, kuru radītās gaismas plūsma ir no 60 līdz 12 000 lm, kuri paredzēti vispārējas nozīmes lietojumiem apgaismojumam ar tiešu vai netiešu pieslēgumu publiskajiem elektroenerģijas piegādes tīkliem, kuriem ir kāds no standartā EN 60061 minētajiem cokoliem un kuri paredzēti redzamā optiskā starojuma radīšanai.

2. Ražojumu grupā netiek iekļauti šādi gaismas avoti: pagrieziena rādītāja lampas, augstas intensitātes gāzizlādes lampas, spuldzes ar krāsaina stikla kolbu, prožektoru lampas, apgaismojuma lampas fotogrāfijai, solāriju lampas, sistēmas, kas darbojas ar baterijām, un citi gaismas avoti, kas nav paredzēti vispārējas nozīmes lietojumiem apgaismojumam. Ja attiecīgā gaismas avota barošana nav tieši no elektroenerģijas piegādes tīkla, ražojumu grupā netiek iekļauti šādi gaismas avoti: integrālās kompaktās luminiscences spuldzes, kvēlspuldzes, LED spuldzes.

2. pants

Saskaņā ar Regulu (EK) Nr. 66/2010 ES ekomarķējumu piešķir tikai tādiem gaismas avotiem, kas pieskaitāmi pie šā lēmuma 1. pantā noteiktās ražojumu grupas “gaismas avoti” un kas atbilst šā lēmuma pielikumā noteiktajiem kritērijiem un ar tiem saistītajām novērtēšanas un verifikācijas prasībām.

▼M2

3. pants

Ražojumu grupai “gaismas avoti” noteiktie ekoloģiskie kritēriji un ar tiem saistītās vērtēšanas un pārbaudes prasības ir spēkā līdz 2015. gada 31. decembrim.

▼B

4. pants

Administratīviem mērķiem ražojumu grupai “gaismas avoti” piešķirts kods “008”.

5. pants

Lēmumu 2002/747/EK atceļ.

6. pants

1. Atkāpjoties no 5. panta, pieteikumus ES ekomarķējuma saņemšanai produktiem, kas ietilpst ražojumu grupā “gaismas avoti”, kuri iesniegti pirms šā lēmuma pieņemšanas dienas, novērtē saskaņā ar Lēmumā 2002/747/EK paredzētajiem noteikumiem.

2. Pieteikumus ES ekomarķējuma saņemšanai produktiem, kas ietilpst ražojumu grupā “gaismas avoti”, kuri iesniegti pēc šā lēmuma pieņemšanas dienas, bet ne vēlāk kā līdz 2011. gada 31. augustam, var sagatavot, pamatojoties uz Lēmumā 2002/747/EK vai šajā lēmumā noteiktajiem kritērijiem.

3. Šos pieteikumus novērtē atbilstoši tiem kritērijiem, saskaņā ar kuriem pieteikumi ir sagatavoti.

4. Ja ES ekomarķējumu piešķir, pamatojoties uz pieteikumu, kas novērtēts saskaņā ar Lēmumā 2002/747/EK noteiktajiem kritērijiem, šo ekomarķējumu ir atļauts izmantot 12 mēnešus pēc šā lēmuma pieņemšanas dienas.

7. pants

Šis lēmums ir adresēts dalībvalstīm.









PIELIKUMS

PAMATPRINCIPI

Kritēriju noteikšanas mērķi

Šie kritēriji jo īpaši vērsti uz tādu vides kaitējumu vai risku samazināšanu, kas saistīti ar enerģijas izmantošanu (globālā sasilšana, paskābināšanās, neatjaunojamo energoresursu izsīkšana), samazinot elektroenerģijas patēriņu, resursu izlietojumu gaismas avotu ražošanā un pārstrādē/noglabāšanā, palielinot to vidējo kalpošanas laiku, ierobežojot dzīvsudraba lietošanu un tādējādi samazinot dzīvsudraba kopējās emisijas gaismas avota kalpošanas laikā.

Šie kritēriji veicina arī prakses labāko paraugu izmantošanu (vides resursu optimālu lietošanu) un patērētāju vides apziņas līmeņa paaugstināšanu. Kritēriji ir noteikti līmeņos, kas veicina marķējuma piešķiršanu gaismas avotiem, kuru ražošanai ir maza ietekme uz vidi.

KRITĒRIJI

Kritēriji ir noteikti attiecībā uz katru no šādiem aspektiem:

1. Energoefektivitāte, kalpošanas laiks, gaismas plūsmas stabilitāte un dzīvsudraba saturs

2. Ieslēgšana un izslēgšana

3. Krāsu atveides indekss

4. Krāsas konsistence

5. Bīstamās vielas un maisījumi

6. Vielas, kas iekļautas saskaņā ar Eiropas Parlamenta un Padomes Regulas (EK) Nr. 1907/2006 59. panta 1. punktu ( 3 )

7. Plastmasas detaļas

8. Iepakojums

9. Lietošanas instrukcijas

10. Sociālā atbildība

11. Informācija uz ES ekomarķējuma

Novērtēšanas un verifikācijas prasības

Konkrētās novērtēšanas un verifikācijas prasības ir norādītas katrā kritērijā.

Gadījumos, kad pieteikuma iesniedzējam jāiesniedz deklarācijas, dokumentācija, analīžu rezultāti, testēšanas pārskati vai citas liecības par kritēriju ievērošanu, tos var izdot pats pieteikuma iesniedzējs un/vai tā piegādātāji, un/vai attiecīgi piegādātāju piegādātāji.

Ja iespējams, testēšana jāizdara laboratorijās, kuras atbilst standartā EN ISO 17025 vai tam ekvivalentā standartā noteiktajām vispārīgajām prasībām.

Vajadzības gadījumā var izmantot citas testēšanas metodes nekā tās, kas ir norādītas katram kritērijam, ja pieteikumu novērtējošā kompetentā iestāde atzīst šādas metodes par ekvivalentām.

Attiecīgos gadījumos kompetentās iestādes var pieprasīt iesniegt apliecinošus dokumentus un var veikt neatkarīgas verifikācijas.

ES EKOMARĶĒJUMA KRITĒRIJI

1. kritērijs. Energoefektivitāte, kalpošanas laiks, gaismas plūsmas stabilitāte un dzīvsudraba saturs

Gaismas avotiem jāatbilst šādām prasībām:







Viencokola Divcokolu Energoefektivitāte Gaismas plūsmas attiecība pret jaudu par 10 % augstāka nekā A klasei Gaismas plūsmas attiecība pret jaudu par 10 % augstāka nekā A klasei Kalpošanas laiks (h) 15 000 20 000 Gaismas plūsmas stabilitātes koeficients 80 % pēc 9 000 h 90 % pēc 16 000 h Dzīvsudrabs (mg) < 1,5 < 3,0

Piezīme

Energoefektivitāte saskaņā ar definīciju Komisijas Direktīvas 98/11/EK ( 4 ) IV pielikumā.

Novērtēšana un verifikācija. Pieteikuma iesniedzējs iesniedz testēšanas pārskatu par gaismas avotu, izņemot LED, energoefektivitātes, kalpošanas laika un gaismas plūsmas stabilitātes noteikšanas rezultātiem, izmantojot standartā EN 50285 minētās testēšanas procedūras.

Pieteikuma iesniedzējs iesniedz testēšanas pārskatu par LED gaismas avotu energoefektivitātes, kalpošanas laika un gaismas plūsmas stabilitātes un par luminiscences gaismas avotu dzīvsudraba satura noteikšanas rezultātiem, kas iegūti ar drošām, precīzām un reproducējamām mērīšanas procedūrām, kurās izmantotas vispāratzītas mūsdienīgas mērīšanas metodes, tostarp metodes, kas norādītas dokumentos, kuru atsauces numuri šim nolūkam publicēti Eiropas Savienības Oficiālajā Vēstnesī. Pārskatā norāda gaismas avota energoefektivitāti, kalpošanas laiku, gaismas plūsmas stabilitāti un dzīvsudraba saturu. Ja nav pabeigts attiecīgais kalpošanas laika tests, līdz testēšanas rezultātu saņemšanai ir pieļaujams uz iepakojuma norādīt ekspluatācijas resursu. Tomēr testēšanas rezultāti ir jāiesniedz 12 mēnešos, skaitot no dienas, kad iesniegts pieteikums ES ekomarķējuma saņemšanai. Kalpošanas laika testā attiecīgajai prasībai ir jāatbilst 75 % no testējamā parauga.

2. kritērijs. Ieslēgšana un izslēgšana

Kompaktajām luminiscences spuldzēm un LED ieslēgšanas un izslēgšanas ciklu skaitam, kurus gaismas avots var izturēt līdz priekšlaicīgam bojājumam, jābūt lielākam par spuldzes kalpošanas laiku stundās.

Biežai ieslēgšanai/izslēgšanai piemērotām spuldzēm ieslēgšanas un izslēgšanas ciklu skaitam jābūt lielākam par 60 000 h.

Novērtēšana un verifikācija. Par kompaktajām luminiscences spuldzēm pieteikuma iesniedzējs iesniedz testēšanas pārskatu, norādot, ka kompakto luminiscences spuldžu ieslēgšanas un izslēgšanas ciklu skaits noteikts, izmantojot ātrā cikla testu (vienu minūti ieslēgta, trīs minūtes izslēgta) un standartā EN 50285 minētās kalpošanas laika noteikšanas procedūras.

Par LED pieteikuma iesniedzējs iesniedz testēšanas pārskatu, kas sagatavots, izmantojot drošas, precīzas un reproducējamas mērījumu procedūras, kurās ievēro vispāratzītas, mūsdienīgas mērījumu metodes, tostarp metodes, kas noteiktas dokumentos, kuru atsauces numuri šim nolūkam publicēti Eiropas Savienības Oficiālajā Vēstnesī.

Pārskatā norāda noteikto ieslēgšanas un izslēgšanas ciklu skaitu līdz laikam, kad 50 % testēto kompakto luminiscences spuldžu vai LED atbilst attiecīgajos standartos noteiktajām prasībām par spuldžu kalpošanas laiku.

3. kritērijs. Krāsu atveides indekss

Gaismas avota krāsu atveides indeksam (Ra) jābūt lielākam par 85.

Novērtēšana un verifikācija. Pieteikuma iesniedzējs iesniedz testēšanas pārskatu, norādot, ka gaismas avota krāsu atveides indekss ir noteikts saskaņā ar CIE dokumentā 13.3. minēto testēšanas procedūru. Pārskatā norāda gaismas avota krāsu atveides indeksu.

4. kritērijs. Krāsu konsistence

Gaismas avota korelējošās krāsas temperatūras (CCT) izkliedei jāietilpst Makadama 3 standartnoviržu elipsē (3-step MacAdam ellipse) vai jābūt vēl labākai.

Novērtēšana un verifikācija. Pieteikuma iesniedzējs iesniedz testēšanas pārskatu, kurā norādīts, ka korelējošās krāsas temperatūras (CCT) izkliede ietilpst Makadama 3 standartnoviržu elipsē (3-step MacAdam ellipse) vai ir vēl labāka un tā noteikta, izmantojot drošas, precīzas un reproducējamas mērījumu procedūras, kurās izmanto vispāratzītas, mūsdienīgas mērījumu metodes, tostarp metodes, kas noteiktas dokumentos, kuru atsauces numuri šim nolūkam publicēti Eiropas Savienības Oficiālajā Vēstnesī.

5. kritērijs. Bīstamās vielas un maisījumi

Saskaņā ar Regulas (EK) Nr. 66/2010 6. panta 6. punktu produkts vai tā daļas nedrīkst saturēt Regulas (EK) Nr. 1907/2006 57. pantā minētās vielas un vielas vai maisījumus, kas klasificēti vai ko var klasificēt ar šādiem bīstamības apzīmējumiem vai riska frāzēm.







Bīstamības apzīmējumi un riska frāzes: Bīstamības apzīmējums (1) Riska frāze (2) H300 Norijot iestājas nāve R28 H301 Toksisks, ja norīts R25 H304 Var izraisīt nāvi, ja norīts vai iekļūst elpceļos R65 H310 Nonākot saskarē ar ādu, iestājas nāve R27 H311 Toksisks, ja nonāk saskarē ar ādu R24 H330 Ieelpojot iestājas nāve R23/26 H331 Toksisks, ja ieelpo R23 H340 Var izraisīt ģenētiskus bojājumus R46 H341 Ir aizdomas, ka var izraisīt ģenētiskus bojājumus R68 H350 Var izraisīt vēzi R45 H350i Var izraisīt vēzi ieelpojot R49 H351 Ir aizdomas, ka izraisa vēzi R40 H360F Var negatīvi ietekmēt auglību R60 H360D Var nodarīt kaitējumu nedzimušam bērnam R61 H360FD Var negatīvi ietekmēt auglību. Var nodarīt kaitējumu nedzimušam bērnam R60/61/60-61 H360Fd Var negatīvi ietekmēt auglību. Ir aizdomas, ka var nodarīt kaitējumu nedzimušam bērnam R60/63 H360Df Var nodarīt kaitējumu nedzimušam bērnam. Ir aizdomas, ka negatīvi ietekmē auglību R61/62 H361f Ir aizdomas, ka negatīvi ietekmē auglību R62 H361d Ir aizdomas, ka var nodarīt kaitējumu nedzimušam bērnam R63 H361fd Ir aizdomas, ka negatīvi ietekmē auglību. Ir aizdomas, ka var nodarīt kaitējumu nedzimušam bērnam R62-63 H362 Var radīt kaitējumu ar krūti barotam bērnam R64 H370 Izraisa orgānu bojājumus R39/23/24/25/26/27/28 H371 Var izraisīt orgānu bojājumus R68/20/21/22 H372 Izraisa orgānu bojājumus ilgstošā vai atkārtotā iedarbībā R48/25/24/23 H373 Var izraisīt orgānu bojājumus ilgstošā vai atkārtotā iedarbībā R48/20/21/22 H400 Ļoti toksisks ūdens organismiem R50 H410 Ļoti toksisks ūdens organismiem, ar ilglaicīgām sekām R50-53 H411 Ļoti toksisks ūdens organismiem, ar ilglaicīgām sekām R51-53 H412 Kaitīgs ūdens organismiem, ar ilglaicīgām sekām R52-53 H413 Var radīt ilglaicīgas kaitīgas sekas ūdens organismiem R53 EUH059 Bīstams ozona slānim R59 EUH029 Saskaroties ar ūdeni, izdala toksiskas gāzes R29 EUH031 Saskaroties ar skābēm, izdala toksiskas gāzes R31 EUH032 Saskaroties ar skābēm, izdala ļoti toksiskas gāzes R32 EUH070 Toksisks saskarē ar acīm R39-41 (1) Kā noteikts Eiropas Parlamenta un Padomes Regulā (EK) Nr. 1272/2008 (OV L 353, 31.12.2008., 1. lpp.). (2) Kā noteikts Padomes Direktīvā 67/548/EEK (OV 196, 16.8.1967., 1. lpp.).

Iepriekš minētā prasība neattiecas uz tādu vielu vai maisījumu izmantošanu, kas pēc pārstrādes maina īpašības (piemēram, vairs nav biopieejami, notiek ķīmiskas pārvērtības) tādā veidā, ka identificētās bīstamības tiem vairs nav.

Klasificēšanai iepriekš norādītajās bīstamības klasēs vai kategorijās kritērijiem atbilstošo vielu vai maisījumu koncentrācija un Regulas (EK) Nr. 1907/2006 57. panta a), b) vai c) punktā noteiktajiem kritērijiem atbilstošo vielu koncentrācija nedrīkst būt lielāka par vispārīgo vai specifisko robežkoncentrāciju, kas noteikta saskaņā ar Regulas (EK) Nr. 1272/2008 10. pantu. Ja noteikta specifiskā robežkoncentrācija, tai dodama priekšroka attiecībā pret vispārīgo robežkoncentrāciju.

Regulas (EK) Nr. 1907/2006 57. panta d), e) vai f) punktā noteiktajiem kritērijiem atbilstošo vielu masas koncentrācija nedrīkst būt lielāka par 0,1 %.

Īpašs atbrīvojums no šīs prasības ir šādām vielām/vielu lietojumiem:







Homogēnas detaļas, kuru masa ir mazāka par 5 g Visi iepriekš minētie bīstamības apzīmējumi un riska frāzes

Novērtēšana un verifikācija. Par katru detaļu, kuras masa ir lielāka par 5 g, pieteikuma iesniedzējs par atbilstību šim kritērijam iesniedz deklarāciju kopā ar attiecīgu dokumentāciju, piemēram, atbilstības deklarācijām, ko parakstījuši vielu piegādātāji, attiecīgo vielu un maisījumu drošības datu lapām saskaņā ar Regulas (EK) Nr. 1907/2006 II pielikumu. Saskaņā ar Regulas (EK) Nr. 1907/2006 31. pantu vielām un maisījumiem jānorāda robežkoncentrācijas.

6. kritērijs. Vielas, kas ietvertas sarakstā saskaņā ar Regulas (EK) Nr. 1907/2006 59. panta 1. punktu

Atkāpjoties no 6. panta 6. punktā minētā izņēmuma, atkāpi nedrīkst piešķirt vielām, kas identificētas par tādām, kuras rada ļoti lielas bažas un ir iekļautas Regulas (EK) Nr. 1907/2006 59. pantā paredzētajā sarakstā un kuras maisījumā, izstrādājumā vai salikta izstrādājuma homogēnā detaļā ir koncentrācijā, kas lielāka par 0,1 %. Ja tā ir mazāka par 0,1 %, jāizmanto specifiskā robežkoncentrācija, kas noteikta saskaņā ar Regulas (EK) Nr. 1272/2008 10. pantu.

Novērtēšana un verifikācija. Vielu uzskaitījums, kuras identificētas par tādām, kas rada ļoti lielas bažas un ir iekļautas Regulas (EK) Nr. 1907/2006 59. pantā paredzētajā sarakstā, atrodams tīmekļa vietnē:

http://echa.europa.eu/chem_data/authorisation_process/candidate_list_table_en.asp

Pieteikuma iesniegšanas dienā jānorāda atsauce uz šo sarakstu.

Pieteikuma iesniedzējs par atbilstību šim kritērijam iesniedz deklarāciju kopā ar attiecīgu dokumentāciju, piemēram, atbilstības deklarācijām, ko parakstījuši vielu piegādātāji, attiecīgo vielu un maisījumu drošības datu lapām saskaņā ar Regulas (EK) Nr. 1907/2006 II pielikumu. Saskaņā ar Regulas (EK) Nr. 1907/2006 31. pantu vielām un maisījumiem jānorāda robežkoncentrācijas.

7. kritērijs. Plastmasas detaļas

a) Ja ražošanas procesā izmanto plastifikatorus, tiem jāatbilst par bīstamajām vielām 5. un 6. kritērijā noteiktajām prasībām. Turklāt ir aizliegts produktā ar nolūku pievienot DNOP (di-n-oktilfalātu), DINP (diizononilftalātu) un DIDP (diizodecilftalātu).

b) Plastmasas detaļās hlora saturs nedrīkst būt lielāks par 50 % masas.

Novērtēšana un verifikācija. Kompetentajai iestādei, kas piešķir ekomarķējumu, jāiesniedz ražotāja parakstīts sertifikāts, kurā deklarēta atbilstība šīm prasībām. Kompetentajai iestādei, kas piešķir ekomarķējumu, jāiesniedz arī atbilstības deklarācija, kuru parakstījuši plastmasas piegādātāji, tai pievienojot attiecīgo materiālu un vielu drošības datu lapas.

8. kritērijs. Iepakojums

Nedrīkst izmantot daudzslāņu materiālus un kompozītmateriālus no plastmasas.

Kartona kastēm izmantotā materiāla sastāvā jābūt 80 % atkārtoti pārstrādātu izejvielu.

Izmantoto plastmasas materiālu sastāvā jābūt 50 % atkārtoti pārstrādātu izejvielu.

Novērtēšana un verifikācija. Pieteikumu iesniedz kopā ar ražojuma iepakojuma paraugu un attiecīgu deklarāciju par atbilstību šim kritērijam. Šis kritērijs attiecas tikai uz Eiropas Parlamenta un Padomes Direktīvā 94/62/EK ( 5 ) definēto primāro iepakojumu.

9. kritērijs. Lietošanas instrukcijas

Produkts jāpārdod ar attiecīgām lietošanas instrukcijām uz iepakojuma vai uz atsevišķas informācijas lapiņas, kurā sniegti norādījumi par tā pareizu lietošanu vides aspektā. Konkrēti:

a) par spuldzēm ar E27, E14, B22 vai B15 cokolu uz to iepakojuma jānorāda attiecīgā gaismas avota lielums un forma salīdzinājumā ar parastajām kvēlspuldzēm;

b) par gaismas avotiem ar diviem cokoliem: informācijā uz iepakojuma norāda, ka gaismas avota ekoloģiskie raksturlielumi uzlabojas, ja to izmanto kopā ar augstfrekvences elektroniskajām vadības ierīcēm;

c) norādījumi par saplīsušu luminiscences gaismas avotu savākšanu uz to iepakojuma;

d) norādījumi par spuldžu apkopi gaismas plūsmas stabilitātes saglabāšanai, piemēram, par to tīrīšanu;

e) atgādinājums, ka, apgaismojumu izslēdzot, ietaupās elektroenerģija un nauda.

Novērtēšana un verifikācija. Kompetentajai iestādei, kas novērtē pieteikumu, pieteikuma iesniedzējs iesniedz deklarāciju par produkta atbilstību šīm prasībām un iepakojuma paraugu vai informācijas lapiņas eksemplāru.

10. kritērijs. Sociālā atbildība

Ar ekomarķējumu apzīmēta gaismas avota ražošanā attiecībā uz strādājošo darba apstākļiem jābūt ievērotiem pamatprincipiem un tiesībām darbā.

Marķējuma saņēmējam jānodrošina, ka šāda gaismas avota ražošanā ievērotas Starptautiskās Darba organizācijas (SDO) konvencijas ( 6 ) par bērnu darbu, piespiedu darbu, veselību un drošību, diskrimināciju, disciplīnu, darba laiku, atalgojumu, biedrošanās brīvību un koplīgumu.

Novērtēšana un verifikācija. Pieteikuma iesniedzējs iesniedz deklarāciju par šīs prasības ievērošanu un specifikāciju par līgumiem ar inspekcijas iestādēm, kā arī ar SDO konvencijām saistītu rīcības kodeksu vai sertifikācijas apliecību par atbilstību standartam SA8000.

11. kritērijs. Informācija uz ES ekomarķējuma

Neobligātā papildu uzlīme ar šādu tekstu teksta rāmī:

“— Augsta energoefektivitāte – ietaupās nauda

— Ilgs kalpošanas laiks

— Veiktspēja pārbaudīta”.

Ja gaismas avots nesatur dzīvsudrabu, ekomarķējuma neobligātajā papildu uzlīmē var norādīt, ka gaismas avots nesatur dzīvsudrabu.

Norādījumi par neobligātās papildu uzlīmes ar teksta rāmi izmantošanu atrodami sadaļā Guidelines for use of the Ecolabel logo tīmekļa vietnē: http://ec.europa.eu/environment/ecolabel/promo/logos_en.htm

Novērtēšana un verifikācija. Pieteikuma iesniedzējs iesniedz marķējuma paraugu un deklarāciju par atbilstību šim kritērijam.